title: Direttiva tal-Kummissjoni 2011/33/UE tat- 8 ta’ Marzu 2011 li temenda d-Direttiva tal-Kunsill 91/414/KEE biex tinkludi l-1-dekanol bħala sustanza attiva u li temenda d-Deċiżjoni tal-Kummissjoni 2008/941/KE  Test b’relevanza għaż-ŻEE

text:
                  9.3.2011

                  MT

                  Il-Ġurnal Uffiċjali tal-Unjoni Ewropea

                  L 62/23

            DIRETTIVA TAL-KUMMISSJONI 2011/33/UE
      tat-8 ta’ Marzu 2011
      li temenda d-Direttiva tal-Kunsill 91/414/KEE biex tinkludi l-1-dekanol bħala sustanza attiva u li temenda d-Deċiżjoni tal-Kummissjoni 2008/941/KE
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari l-Artikolu 6(1) tagħha,
      Billi:

                  (1)

                  Ir-Regolamenti tal-Kummissjoni (KE) Nru 1112/2002 (2) u (KE) Nru 2229/2004 (3) jistipulaw ir-regoli dettaljati għall-implimentazzjoni tar-raba’ stadju tal-programm ta’ ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi li għandhom jiġu evalwati, bil-għan li jiġu possibbilment inklużi fl-Anness I tad-Direttiva 91/414/KEE. Dik il-lista inkludiet l-1-dekanol.

                  (2)

                  F’konformità mal-Artikolu 24e tar-Regolament (KE) Nru 2229/2004 in-notifikant irtira l-appoġġ tiegħu għall-inklużjoni ta’ dik is-sustanza attiva fl-Anness I tad-Direttiva 91/414/KEE fi żmien xahrejn mill-wasla tal-abbozz tar-rapport ta’ valutazzjoni. Konsegwentement, id-Deċiżjoni tal-Kummissjoni 2008/941/KE tat-8 ta’ Diċembru 2008 dwar in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dawn is-sustanzi (4) kienet addottata għan-noninklużjoni tal-1-dekanol.

                  (3)

                  Skont l-Artikolu 6(2) tad-Direttiva 91/414/KEE n-notifikant oriġinali (minn hawn ’il quddiem in-‘notifikant’) issttometta applikazzjoni ġdida li titlob l-applikazzjoni tal-proċedura aċċellerata stipulata fl-Artikoli 14 sa 19 tar-Regolament tal-Kummissjoni (KE) Nru 33/2008 tas-17 ta’ Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta’ proċedura regolari u aċċellerata għall-valutazzjoni ta’ sustanzi attivi li kienu jagħmlu parti mill-programm ta’ ħidma msemmi fl-Artikolu 8(2) ta’ dik id-Direttiva iżda li ma ġewx inklużi fl-Anness I tagħha (5).

                  (4)

                  L-applikazzjoni ġiet sottomessa lir-Renju Unit, li kien maħtur bħala l-Istat Membru relatur permezz tar-Regolament (KE) Nru 2229/2004. Il-perjodu ta’ żmien għall-proċedura aċċellerata ġie rrispettat. L-ispeċifikazzjoni tas-sustanza attiva u l-użi sostnuti huma l-istess bħal dawk li kienu s-suġġett tad-Deċiżjoni 2008/941/KE. Dik l-applikazzjoni tikkonforma wkoll mal-bqija tar-rekwiżiti sostantivi u proċedurali tal-Artikolu 15 tar-Regolament (KE) Nru 33/2008.

                  (5)

                  Ir-Renju Unit ivvaluta d-dejta addizzjonali sottomessa mill-applikant u pprepara rapport addizzjonali. Huwa bagħat dak ir-rapport lill-Awtorità Ewropea dwar is-Sigurtà fl-Ikel (minn hawn ’il quddiem ’l-Awtorità’) u lill-Kummissjoni fl-10 ta’ Diċembru 2009. L-Awtorità kkomunikat ir-rapport addizzjonali lill-Istati Membri l-oħra u lill-applikant għall-kummenti u bagħtet il-kummenti li kienu waslulha lill-Kummissjoni. F’konformità mal-Artikolu 20(1) tar-Regolament (KE) Nru 33/2008 u fuq talba tal-Kummissjoni, l-Awtorità ppreżentat il-konklużjoni tagħha dwar l-1-dekanol lill-Kummissjoni fis-27 ta’ Awwissu 2010 (6). L-abbozz tar-rapport ta’ valutazzjoni, ir-rapport addizzjonali u l-konklużjoni tal-Awtorità ġew irreveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ffinalizzati fit-28 ta’ Jannar 2011 fil-format tar-rapport ta’ reviżjoni tal-Kummissjoni għall-1-dekanol.

                  (6)

                  Mill-bosta eżamijiet li saru deher li l-prodotti għall-ħarsien tal-pjanti li fihom l-1-dekanol jistgħu jkunu mistennija li jissodisfaw, b’mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, b’mod partikolari fir-rigward tal-użi li ġew eżaminati u mniżżla fid-dettall fir-rapport ta’ reviżjoni tal-Kummissjoni. Għaldaqstant, huwa xieraq li l-1-dekanol tiġi inkluża fl-Anness I sabiex jiġi assigurat li fl-Istati Membri kollha jkunu jistgħu jingħataw l-awtorizzazzjonijiet tal-prodotti għall-ħarsien tal-pjanti li fihom din is-sustanza attiva b’konformità mad-dispożizzjonijiet ta’ dik id-Direttiva.

                  (7)

                  Bla ħsara għal dik il-konklużjoni, huwa xieraq li tinkiseb aktar informazzjoni dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I tista’ tkun suġġetta għal xi kundizzjonijiet. Għalhekk, huwa xieraq li jkun meħtieġ li l-applikant jissottometti informazzjoni konfermatorja, fir-rigward tar-riskju għall-organiżmi akwatiċi u fir-rigward ta’ informazzjoni li tikkonferma l-valutazzjonijiet tal-ilma ta’ taħt l-art, l-ilma tal-wiċċ u l-espożizzjoni tas-sediment.

                  (8)

                  Għandu jitħalla jgħaddi perjodu raġonevoli qabel ma tiġi inkluża sustanza attiva fl-Anness I, sabiex tippermetti lill-Istati Membri u lill-partijiet interessati jħejju rwieħhom biex jissodisfaw ir-rekwiżiti l-ġodda li jirriżultaw mill-inklużjoni.

                  (9)

                  Bla ħsara għall-obbligi definiti mid-Direttiva 91/414/KEE b’konsegwenza tal-inklużjoni ta’ sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet eżistenti ta’ prodotti għall-ħarsien tal-pjanti li fihom l-1-dekanol sabiex jaċċertaw li jiġu sodisfatti r-rekwiżiti stipulati mid-Direttiva 91/414/KEE, b’mod partikolari dawk stipulati fl-Artikolu 13 tagħha, u l-kundizzjonijiet rilevanti stabbiliti fl-Anness I. L-Istati Membri għandhom ibiddlu, jissostitwixxu jew jirtiraw, kif xieraq, l-awtorizzazzjonijiet eżistenti, b’konformità mad-dispożizzjonijiet tad-Direttiva 91/414/KEE. B’deroga mill-iskadenza msemmija hawn fuq, għandu jiġi pprovdut perjodu itwal għas-sottomissjoni u l-valutazzjoni tad-dossier sħiħ tal-Anness III ta’ kull prodott għall-ħarsien tal-pjanti għal kull użu maħsub b’konformità mal-prinċipji uniformi stabbiliti fid-Direttiva 91/414/KEE.

                  (10)

                  L-esperjenza miksuba minn inklużjonijiet preċedenti fl-Anness I tad-Direttiva 91/414/KEE ta’ sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta’ prodotti għall-protezzjoni tal-pjanti (7) wriet li jistgħu jinħolqu diffikultajiet fl-interpretar tad-dmirijiet ta’ detenturi ta’ awtorizzazzjonijiet eżistenti b’rabta mal-aċċess għad-dejta. Sabiex jiġu evitati aktar diffikultajiet, jidher għalhekk li huwa meħtieġ li d-dmirijiet tal-Istati Membri jiġu ċċarati, speċjalment id-dmir li jivverifikaw li d-detentur ta’ awtorizzazzjoni juri li għandu aċċess għal dossier li jissodisfa r-rekwiżiti tal-Anness II ta’ dik id-Direttiva. Madankollu, din il-kjarifika ma timponi l-ebda obbligu ġdid fuq l-Istati Membri jew fuq id-detenturi ta’ awtorizzazzjonijiet, meta mqabbla mad-Direttivi li ġew adottati sa issa li jemendaw l-Anness I.

                  (11)

                  Għaldaqstant, huwa xieraq li d-Direttiva 91/414/KEE tiġi emendata skont dan.

                  (12)

                  Id-Deċiżjoni 2008/941/KE tistipula n-noninklużjoni tal-1-dekanol u l-irtirar tal-awtorizzazzjoni ta’ prodotti għall-ħarsien tal-pjanti li fihom dik is-sustanza sal-31 ta’ Diċembru 2011. Jeħtieġ li tiġi mħassra l-linja dwar l-1-dekanol fl-Anness għal dik id-Deċiżjoni.

                  (13)

                  Huwa għalhekk xieraq li d-Deċiżjoni 2008/941/KE tiġi emendata skont dan.

                  (14)

                  Il-miżuri stipulati f’din id-Direttiva huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

            ADOTTAT DIN ID-DIRETTIVA:
      Artikolu 1
      L-Anness I tad-Direttiva 91/414/KEE huwa emendat kif stabbilit fl-Anness ta’ din id-Direttiva.
      Artikolu 2
      Il-linja li tikkonċerna l-1-decanol fl-Anness tad-Deċiżjoni 2008/941/KE hija mħassra.
      Artikolu 3
      L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux aktar tard mit-30 ta’ Novembru 2011. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
      Huma għandhom japplikaw dawk id-dispożizzjonijiet mill-1 ta’ Diċembru 2011.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn din ir-referenza fil-ħin tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      Artikolu 4
      1.   L-Istati Membri għandhom, b’konformità mad-Direttiva 91/414/KEE, fejn meħtieġ, jemendaw jew jirtiraw l-awtorizzazzjonijiet eżistenti għall-prodotti għall-ħarsien tal-pjanti li fihom l-1-dekanol bħala sustanza attiva sat-30 ta’ Novembru 2011.
      Sa dik id-data huma għandhom b’mod partikolari jivverifikaw li l-kundizzjonijiet fl-Anness I ta’ dik id-Direttiva li jikkonċernaw l-1-dekanol jintlaħqu, bl-eċċezzjoni ta’ dawk identifikati fil-parti B tal-annotazzjoni li tikkonċerna dik is-sustanza attiva, u li d-detentur tal-awtorizzazzjoni jkollu f’idejh, jew li jkollu aċċess għal, dossier li jissodisfa r-rekwiżiti tal-Anness II ta’ dik id-Direttiva b’konformità mal-kundizzjonijiet tal-Artikolu 13 ta’ dik id-Direttiva.
      2.   B’deroga mill-paragrafu 1, għal kull prodott awtorizzat għall-ħarsien tal-pjanti li fih l-1-dekanol bħala l-unika sustanza attiva jew inkella bħala waħda minn bosta sustanzi attivi li kollha kemm huma kienu elenkati fl-Anness I tad-Direttiva 91/414/KEE sa mhux aktar tard mill-31 ta’ Lulju 2011, l-Istati Membri għandhom jerġgħu jivvalutaw il-prodott skont il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta’ dossier li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna l-1-decanol. Fuq il-bażi ta’ dik l-evalwazzjoni, huma għandhom jiddeterminaw jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
      Wara li ssir dik id-determinazzjoni l-Istati Membri għandhom:

                  (a)

                  fil-każ ta’ prodott li jkun fih l-1-dekanol bħala l-unika sustanza attiva, jemendaw jew jirtiraw l-awtorizzazzjoni, fejn meħtieġ, sa mhux aktar tard mill-31 ta’ Mejju 2015; jew

                  (b)

                  fil-każ ta’ prodott li jkun fih l-1-dekanol bħala waħda minn bosta sustanzi attivi, jemendaw jew jirtiraw l-awtorizzazzjoni, fejn meħtieġ, sal-31 ta’ Mejju 2015 jew sad-data ffissata għal tali emenda jew irtirar fid-Direttiva jew id-Direttivi rispettivi li żiedu s-sustanza jew is-sustanzi rilevanti fl-Anness I tad-Direttiva 91/414/KEE, liema minnhom tkun tal-aħħar.

            Artikolu 5
      Din id-Direttiva għandha tidħol fis-seħħ fl-1 ta’ Ġunju 2011.
      Artikolu 6
      Din id-Direttiva hija indirizzata lill-Istati Membri.

         Magħmul fi Brussell, it-8 ta’ Marzu 2011.

               Għall-Kummissjoni

               Il-President

            José Manuel BARROSO

         (1)  ĠU L 230, 19.8.1991, p. 1.

         (2)  ĠU L 168, 27.6.2002, p. 14.

         (3)  ĠU L 379, 24.12.2004, p. 13.

         (4)  ĠU L 335, 13.12.2008, p. 91.

         (5)  ĠU L 15, 18.1.2008, p. 5.

         (6)  L-Awtorità Ewropea dwar is-Sigurtà fl-Ikel; Konklużjoni dwar ir-reviżjoni minn pari tal-valutazzjoni tar-riskju tal-pestiċidi tas-sustanza attiva l-1-dekanol. EFSA Journal 2010;8(9):1715. [42 pp.] doi:10.2903/j.efsa.2010.1715. Disponibbli onlajn: www.efsa.europa.eu/efsajournal.htm.

         (7)  ĠU L 366, 15.12.1992, p. 10.

         ANNESS
         L-annotazzjoni li ġejja għandha tiżdied fl-aħħar tat-tabella fl-Anness I tad-Direttiva 91/414/KEE:

                        Nru

                        Isem Komuni, Numri ta’ Identifikazzjoni

                        Isem tal-IUPAC

                        Purità (*)

                        Dħul fis-seħħ

                        Skadenza tal-inklużjoni

                        Dispożizzjonijiet speċifiċi

                        “340

                        l-1-dekanol
                        Nru tal-CAS: 112-30-1
                        Nru CIPAC: 831

                           Dekan-1-ol

                        ≥ 960 g/kg

                        l-1 ta’ Ġunju 2011

                        il-31 ta’ Mejju 2021

                        PARTI A
                        Tintuża biss bħala regolatur għat-tkabbir tal-pjanta.
                        PARTI B
                        Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar l-1-dekanol, u b’mod partikolari l-Appendiċi I u II tiegħu, kif iffinalizzati mill-Kumitat Permanenti dwar il-Katina Alimentari u s-Saħħa tal-Annimali fis-28 ta’ Jannar 2011.
                        F’din il-valutazzjoni ġenerali l-Istati Membri għandhom jagħtu attenzjoni partikolari:

                                    —

                                    għar-riskju għall-konsumaturi minn residwi f’każ ta’ użu fl-ikel jew fuq uċuħ tar-raba’;

                                    —

                                    għar-riskju għall-operatur u jiżguraw li l-kundizzjonijiet tal-użu jippreskrivu l-applikazzjoni tat-tagħmir ta’ protezzjoni personali fejn xieraq;

                                    —

                                    għall-protezzjoni tal-ilma ta’ taħt l-art meta s-sustanza attiva tkun applikata f’reġjuni b’ħamrija u/jew kundizzjonijiet klimatiċi vulnerabbli;

                                    —

                                    għar-riskju għal organiżmi akkwatiċi;

                                    —

                                    għar-riskju għal antropodi mhux fil-mira u għan-naħal li jistgħu jiġu esposti għas-sustanza attiva billi jżuru l-fjuri tal-ħxejjex slavaġ li jkun hemm fwiċċ ir-raba’ fil-ħin tal-applikazzjoni.

                              Fejn jixraq għandhom jiġu applikati miżuri ta’ tnaqqis tar-riskju.
                        L-Istati Membri kkonċernati għandhom jitolbu s-sottomissjoni ta’ informazzjoni konfermatorja, fir-rigward tar-riskju għall-organiżmi akkwatiċi u fir-rigward ta’ informazzjoni li tikkonferma l-valutazzjonijiet tal-ilma ta’ taħt l-art, l-ilma tal-wiċċ u l-espożizzjoni tas-sediment.
                        L-Istati Membri kkonċernati għandhom jiżguraw li l-applikant jissottometti tali informazzjoni konfermatorja lill-Kummissjoni sal-31 ta’ Mejju 2013.”

            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta’ reviżjoni.


title: Direttiva 2013/31/UE tal-Parlament Ewropew u tal-Kunsill tat- 12 ta’ Ġunju 2013 li temenda d-Direttiva tal-Kunsill 92/65/KEE fir-rigward tar-rekwiżiti tas-saħħa tal-annimali li jirregolaw il-kummerċ u l-importazzjonijiet fl-Unjoni tal-klieb, il-qtates u l-inmsa  Test b’relevanza għaż-ŻEE

text:
                  28.6.2013

                  MT

                  Il-Ġurnal Uffiċjali tal-Unjoni Ewropea

                  L 178/107

            DIRETTIVA 2013/31/UE TAL-PARLAMENT EWROPEW U TAL-KUNSILL
      tat-12 ta’ Ġunju 2013
      li temenda d-Direttiva tal-Kunsill 92/65/KEE fir-rigward tar-rekwiżiti tas-saħħa tal-annimali li jirregolaw il-kummerċ u l-importazzjonijiet fl-Unjoni tal-klieb, il-qtates u l-inmsa
      (Test b’relevanza għaż-ŻEE)
      IL-PARLAMENT EWROPEW U L-KUNSILL TAL-UNJONI EWROPEA,
      Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) tiegħu,
      Wara li kkunsidraw il-proposta mill-Kummissjoni Ewropea,
      Wara li bagħtu l-abbozz tal-att leġislattiv lill-parlamenti nazzjonali,
      Wara li kkunsidraw l-opinjoni tal-Kumitat Ekonomiku u Soċjali Ewropew (1),
      Filwaqt li jaġixxu f’konformità mal-proċedura leġislattiva ordinarja (2),
      Billi:

                  (1)

                  Ir-rekwiżiti tas-saħħa tal-annimali li jirregolaw il-kummerċ u l-importazzjonijiet fl-Unjoni tal-klieb, il-qtates u l-inmsa huma stabbiliti fid-Direttiva tal-Kunsill 92/65/KEE tat-13 ta’ Lulju 1992 li tistabbilixxi l-ħtiġijiet dwar is-saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A (I) tad-Direttiva 90/425/KEE (3).

                  (2)

                  Dawk ir-rekwiżiti jirreferu għar-rekwiżiti rilevanti tas-saħħa tal-annimali applikabbli għall-movimenti mhux kummerċjali tal-klieb, il-qtates u l-inmsa fi Stat Membru minn Stat Membru ieħor jew minn pajjiżi jew territorji terzi stabbiliti fir-Regolament (KE) Nru 998/2003 tal-Parlament Ewropew u tal-Kunsill tas-26 ta’ Mejju 2003 dwar il-ħtiġiet rigward is-saħħa tal-annimali li japplikaw għall-moviment mhux kummerċjali tal-pets (4).

                  (3)

                  Minħabba t-tħassir tar-Regolament (KE) Nru 998/2003 bir-Regolament (UE) Nru 576/2013 tal-Parlament Ewropew u tal-Kunsill tat-12 ta’Ġunju 2013 dwar il-moviment mhux kummerċjali tal-annimali domestiċi (5), id-Direttiva 92/65/KEE jeħtieġ li tiġi emendata sabiex jitneħħew ir-referenzi għar-Regolament (KE) Nru 998/2003 u jiġu sostitwiti b’referenzi għar-Regolament (UE) Nru 576/2013.

                  (4)

                  Ir-Regolament tal-Kunsill (KE) Nru 1/2005 tat-22 ta’ Diċembru 2004 dwar il-protezzjoni tal-annimali waqt it-trasport u operazzjonijiet relatati (6) japplika inter alia għat-trasport ta’ klieb, qtates u inmsa li jsir fl-Unjoni. Ir-referenza għal dak ir-Regolament għandha għalhekk tiddaħħal fid-Direttiva 92/65/KEE li tistabbilixxi l-ħtiġijiet dwar is-saħħa tal-annimali applikabbli għall-kummerċ ta’ dawk l-annimali.

                  (5)

                  Barra minn hekk, l-esperjenza fl-applikazzjoni tad-Direttiva 92/65/KEE uriet li l-eżami kliniku ta’ annimal 24 siegħa qabel it-tluq, fil-parti l-kbira tal-każijiet mhuwiex prattiku. Għalhekk, jixraq li l-limitu ta’ żmien stabbilit fid-Direttiva 92/65/KEE jiġi estiż għal 48 siegħa, kif irrakkomandat mill-Organizzazzjoni Dinjija għas-Saħħa tal-Annimali.

                  (6)

                  Il-Kummissjoni tqis li f’dan il-każ partikolari ma jkunx iġġustifikat li l-Istati Membri jintalbu jibagħtu dokumenti spjegattivi lill-Kummissjoni biex jispjegaw ir-relazzjoni bejn id-dispożizzjonijiet ta’ din id-Direttiva u l-partijiet korrispondenti tad-dokumenti nazzjonali ta’ traspożizzjoni. Din id-Direttiva tipprevedi għadd limitat ħafna ta’ emendi għad-Direttiva 92/65/KEE, li għandhom jagħmluha possibbli li l-Kummissjoni tikseb l-informazzjoni rigward it-traspożizzjoni mingħajr ma talloka ħafna riżorsi għal dak il-kompitu. Fi kwalunkwe każ, l-Istati Membri għandhom jibagħtu t-test tal-miżuri trasposti lill-Kummissjoni.

                  (7)

                  Id-Direttiva 92/65/KEE għandha għalhekk tiġi emendata skont dan,

            ADOTTAW DIN ID-DIRETTIVA:
      Artikolu 1
      Emendi
      Id-Direttiva 92/65/KEE hija b’dan emendata kif ġej:

                  (1)

                  L-Artikolu 10 huwa emendat kif ġej:

                              (a)

                              il-paragrafu 2 huwa sostitwit b’dan li ġej:
                              “2.   Biex ikunu l-oġġett ta’ kummerċ, il-klieb, il-qtates u l-inmsa għandhom:

                                          (a)

                                          jissodisfaw il-kondizzjonijiet stabbiliti fl-Artikolu 6 u, fejn applikabbli, fl-Artikolu 7 tar-Regolament (UE) Nru 576/2013 tal-Parlament Ewropew u tal-Kunsil tat-12 ta’ Ġunju 2013 dwar il-moviment mhux kummerċjali tal-annimali domestiċi (*);

                                          (b)

                                          isirilhom eżami kliniku, 48 siegħa qabel il-ħin tat-tluq tal-annimali, minn veterinarju awtorizzat mill-awtorità kompetenti; u

                                          (c)

                                          ikunu akkumpanjati matul it-trasport sal-post tad-destinazzjoni minn ċertifikat tas-saħħa li:

                                                      (i)

                                                      jikkorrispondi għall-mudell fil-Parti 1 tal-Anness E; u

                                                      (ii)

                                                      ikun iffirmat minn veterinarju uffiċjali li għandu jiċċertifika li l-veterinarju awtorizzat mill-awtorità kompetenti jkun iddokumenta, fit-taqsima rilevanti tad-dokument tal-identifikazzjoni fil-format previst fl-Artikolu 21(1) tar-Regolament (UE) Nru 576/2013, l-eżami kliniku mwettaq skont il-punt (b) li juri, fil-ħin tal-eżami kliniku, li l-annimali huma f’kondizzjoni tajba biex jiġu ttrasportati tul il-vjaġġ intenzjonat f’konformità mar-Regolament tal-Kunsill (KE) Nru 1/2005 tat-22 ta’ Diċembru 2004 dwar il-protezzjoni tal-annimali waqt it-trasport u operazzjonijiet relatati (**).

                                 (*)  ĠU L 178, 28.6.2013, p. 1."

                                 (**)  ĠU L 3, 5.1.2005, p. 1.”;"

                              (b)

                              il-paragrafu 3 huwa mħassar.

                  (2)

                  Fl-Artikolu 16, it-tieni u t-tielet paragrafi huma sostitwiti b’dan li ġej:
                  “Fir-rigward tal-qtates, il-klieb u l-inmsa, il-kondizzjonijiet tal-importazzjoni għandhom ikunu tal-inqas ekwivalenti għal dawk previsti fil-punti (a) sa (d) tal-Artikolu 10(1) u l-punt (a) tal-Artikolu 12 tar-Regolament (UE) Nru 576/2013.
                  Barra mill-kondizzjonijiet imsemmija fit-tieni subparagrafu, il-klieb, il-qtates u l-inmsa għandhom, matul it-trasport sal-post tad-destinazzjoni, ikunu akkumpanjati minn ċertifikat tas-saħħa li jkun mimli u ffirmat minn veterinarju uffiċjali, li għandu jiċċertifika li sar eżami kliniku 48 siegħa qabel il-ħin tat-tluq tal-annimali minn veterinarju awtorizzat mill-awtorità kompetenti u li jkun ivverifika li, fil-ħin tal-eżami kliniku, l-annimali kienu f’kondizzjoni tajba biex jiġu ttrasportati għall-vjaġġ intenzjonat.”.

            Artikolu 2
      Traspożizzjoni
      1.   L-Istati Membri għandhom jadottaw u jippubblikaw, sat-28 ta' Diċembru 2014, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jinfurmaw minnufih lill-Kummissjoni dwar dan.
      Huma għandhom japplikaw dawk id-dispożizzjonijiet mid-29 ta' Diċembru 2014.
      Meta l-Istati Membri jadottaw dawk id-dispożizzjonijiet, huma għandhom jinkludu referenza għal din id-Direttiva jew għandhom ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. Il-metodi li bihom isiru dawn ir-referenzi għandhom jiġu stipulati mill-Istati Membri.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      Dħul fis-seħħ
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Destinatarji
      Din id-Direttiva hija indirizzata lill-Istati Membri.

         Magħmul fi Strasburgu, it-12 ta’ Ġunju 2013.

               Għall-Parlament Ewropew

               Il-President

            M. SCHULZ

               Għall-Kunsill

               Il-President

            L. CREIGHTON

         (1)  ĠU C 229, 31.7.2012, p. 119.

         (2)  Il-Pożizzjoni tal-Parlament Ewropew tat-23 ta’ Mejju 2013 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tal-10 ta’ Ġunju 2013.

         (3)  ĠU L 268, 14.9.1992, p. 54.

         (4)  ĠU L 146, 13.6.2003, p. 1.

         (5)  Ara paġna 1 ta' dan il-Ġurnal Uffiċjali.

         (6)  ĠU L 3, 5.1.2005, p. 1.


Avviż Legali Importanti

|

31978L0365

Id-Direttiva tal-Kummissjoni tal-31 ta’ Marzu 1978 li tadotta għall-progress tekniku għat-tieni darba d-Direttiva tal-Kunsill 71/318/KEE dwar l-approssimazzjoni tal-liġijiet ta’ l-Istati Membri fir-rigward tal-meters tal-volum tal-gass

Official Journal L 104 , 18/04/1978 P. 0026 - 0031 Finnish special edition: Chapter 13 Volume 8 P. 0127 - 132  Greek special edition: Chapter 13 Volume 7 P. 0112 - 117  Swedish special edition: Chapter 13 Volume 8 P. 0127 - 132  Spanish special edition: Chapter 13 Volume 8 P. 0175 - 180  Portuguese special edition Chapter 13 Volume 8 P. 0175 - 180  CS.ES Chapter 13 Volume 005 P. 83  - 88 ET.ES Chapter 13 Volume 005 P. 83  - 88 HU.ES Chapter 13 Volume 005 P. 83  - 88 LT.ES Chapter 13 Volume 005 P. 83  - 88 LV.ES Chapter 13 Volume 005 P. 83  - 88 MT.ES Chapter 13 Volume 005 P. 83  - 88 PL.ES Chapter 13 Volume 005 P. 83  - 88 SK.ES Chapter 13 Volume 005 P. 83  - 88 SL.ES Chapter 13 Volume 005 P. 83  - 88

		Id-Direttiva tal-Kummissjonital-31 ta’ Marzu 1978li tadotta għall-progress tekniku għat-tieni darba d-Direttiva tal-Kunsill 71/318/KEE dwar l-approssimazzjoni tal-liġijiet ta’ l-Istati Membri fir-rigward tal-meters tal-volum tal-gass(78/365/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi il-Komunità Ekonomika Ewropea,Wara li kkunsidrat id-Direttiva tal-Kunsill 71/316/KEE tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri li jirrigwardjaw id-disposizzjonijiet komuni kemm għal strumenti ta’ kejl u wkoll għal metodi ta’ kontroll metroloġiku [1], kif emendata bl-Att ta’ l-Adeżjoni, u partikolarment l-Artikoli 17, 18 u 19 tagħha,Billi kkunsidrat id-Direttiva tal-Kunsill 71/318/KEE tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri fir-rigward ta’ meters tal-volum tal-gass [2], kif emendata b’Direttiva tal-Kunsill 74/331/KEE [3],Billi, minħabba żviluppi tekniċi fil-qasam in kwistjoni, huwa meħtieġ li tkun emendata d-Direttiva 71/318/KEE;Billi l-miżuri li hemm disposizzjoni dwarhom f’din id-Direttiva huma bi qbil ma’ l-opinjoni tal-Kumitat dwar l-Adattament għall-Progress Tekniku tad-Direttivi li jirrigwardjaw l-elemininazjoni ta’ ostakoli tekniċi għall-kummerċ ta’ strumenti ta’ kejl,ADOTTAT DIN ID-DIRETTIVA:Artikolu 1Fl-Anness tad-Direttiva 71/318/KEE, il-punti I.B.3, I.B.4.1, I.B.8.2.3, I.B.9, II.6.3, III.2, III.4 u III.5 huma b’hekk emendati bi qbil mat-taqsimiet korrespondenti ta’ l-Anness t’hawnhekk.Il-punti II.5.2, II.7.2.7 u III.6.2.3 li jinstabu fl-Anness t’hawnhekk huma b’hekk miżjuda ma’ l-Anness tad-Direttiva 71/318/KEE.Artikolu 21. Stati Membri għandhom jadottaw il-liġijiet, regolamenti u disposizzjonijiet amministrattivi meħtieġa sabiex ikunu konformi ma’ din id-Direttiva b’tali mod li dawn id-disposizzjonijiet jidħlu b’effett fi żmien sena wara d-data tan-notifika ta’ din id-Direttiva, u għandhom minnufiħ jinfurmaw lill-Kummissjoni b’dan.2. Stati Membri għandhom jikkomunikaw lill-Kummissjoni t-test tad-disposizzjonijiet tal-liġi nazzjonali li huma jadottaw fil-qasam kopert minn din id-Direttiva.Artikolu 3Din id-Direttiva hija indirizzata lill-Istati Membri.Magħmula fi Brussel, fil-31 ta’ Marzu 1978.Għall-KummissjoniEtienne DavignonMembru tal-Kummissjoni[1] ĠU Nru L 202, tas-6.9.1971, p. 1.[2] ĠU Nru L 202, tas-6.9.1971, p. 21.[3] ĠU Nru L 189, tas-12.7.1974, p. 9.--------------------------------------------------ANNESSKAPITOLU IB3. Strumenti addizzjonali3.1. Il-meters tal-volum tal-gass jistgħu jiġu armati b’dawn li ġejjin:(a) strumenti għall-ħlas bil-quddiem;(b) ġeneraturi bl-impulsi integrati li l-iżbokk tagħhom għandu juri indikazzjoni tal-valur ta’ impuls wieħed fil-forma:‘1 imp.+++++ TIFF +++++… m³ (jew dm³)’ jew‘1 m³+++++ TIFF +++++… imp.’.Dawn l-istrumenti addizzjonali, meta jiġu armati, għandhom jitqiesu bħala li jiffurmaw parti integrali mill-meter; għandhom jiġu mqabbda mal-meter tal-volum tal-gass fil-ħin tal-verifika inizjali tal-KEE. M’hemm l-ebda rekwiżiti separati fir-rigward ta’ l-effetti tagħhom fuq il-karatteristiċi ta’ kejl tal-meters.3.2 Il-meters tal-gass jistgħu jiġu armati b’output drive shafts li għandhom jitqiesu li jinkludu drive shafts jew faċilitajiet oħrajn sabiex jiġu mħaddma strumenti addizzjonali li jistgħu jinqalgħu. It-torque li l-meters tal-gass huma meħtieġa jipproduċu sabiex idawwru l-istrumenti addizzjonali armati ma għandhiex toħloq bidliet fl-indikazzjoni tal-meter li hija akbar mill-valuri speċifikati fit-Taqsimiet II.5.2.1 u III.5.2.1.3.2.1 Jekk ikun hemm drive shaft waħda biss, din għandha tkun ikkaratterizzata b’indikazzjoni tal-kostanti tagħha fil-forma ‘1 tr+++++ TIFF +++++… m³ (jew dm³)’, tat-torque massima permessibbli fil-forma ‘Mmax =… N.mm’ u tad-direzzjoni tar-rotazzjoni.3.2.2. Jekk ikun hemm bosta drive shafts, kull shaft għandha tiġi kkaratterizzata bl-ittra M bis-sottoskrittura fil-forma ‘M1; M2;… Mn’, kif ukoll indikazzjoni tal-kostanti tagħha fil-forma ‘1 tr+++++ TIFF +++++… m³ (jew dm³)’ u tad-direzzjoni tar-rotazzjoni.Il-formola li ġejja għandha tidher fuq il-meter, preferibbilment fuq il-pjanċa tad-data:k1, M1 + k2 M2 +… + kn Mn ≤ A N.mm,li fiha:A tirrappreżenta l-valur numeriku tat-torque massimu permessibbli applikat għad-drive shaft bl-ogħla kostanti, meta t-torque jiġi applikat biss għal din ix-shaft; din ix-shaft għandha tiġi kkaratterizzata bis-simbolu M1;ki (i = 1; 2;… n) tirrappreżenta valur numeriku ikkalkulat kif ġej:k=;Mi (i = 1; 2;… n) tirrappreżenta t-torque applikat għad- drive shaft karatterizzata bis-simbolu Mi;Ci (i = 1; 2;… n) tirappreżenta l-kostanti għad-drive shaft karatterizzata bis-simbolu Mi.3.2.3 L-estremità tad-drive shafts għandha tiġi protetta permezz ta’ għatu ssiġillat jew permezz ta’ konnessjoni ssiġillata bejn kull strument addizzjonali u l-meter.3.2.4. Il-konnessjoni bejn l-istrument li jkejjel u l-gearing intermedjat ma għandhiex tiġi miksura jew mibdula jekk tiġi applikata torque li tkun tlett darbiet daqs it-torque permessibbli stabbilita fit-taqsimiet I.B.3.2.1 u I.B.3.2.2.4. Skrizzjonijiet4.1 Kull meter għandu ikollu l-iskrizzjonijiet li ġejjin, jew fuq il-kwadrant tal-pjanċa jew fuq pjanċa speċjali tad-data, jew imqassma fuq it-tnejn:(a) il-marka ta’ l-approvazzjoni tat-tip tal-KEE;(b) il-marka ta’ l-identifikazzjoni jew l-isem tal-manufattur;(ċ) in-numru u s-sena tal-manufattura tal-meter;(d) id-deskrizzjoni tad-daqs tal-meter: din għandha l-forma ta’ G kbira segwita b’numru stipulat fil-Kapitolu II jew III;(e) iċ-ċirkolazzjoni massima espressa bħala: Qmax… m3/h;(f) iċ-ċirkolazzjoni minima espressa bħala: Qmin… m3/h (jew dm3/h);(g) il-pressa massima operattiva espressa bħala: pmax… MPa (jew kPa jew Pa jew bar jew mbar);(h) għall-meters volumetriċi, il-valur nominali tal-volum ċikliku espress bħala: V… m3 (jew dm3);(i) meta jkun xieraq, l-iskrizzjonijiet msemmija fit-taqsimiet 1.B.3.1 u 1.B.3.2; dawn l-iskrizzjonijiet jistgħu, madanakollu, isiru fuq pjanċi oħrajn jew fuq il-meter innifsu.Dawn l-iskrizzjonijiet għandhom ikunu jidhru b’mod ċar, jinqraw faċilment u li ma jistgħux jiġu mħassra taħt il-kondizzjonijiet normali ta’ l-użu tal-meter.8.2.3 Għandhom jingħataw lokazzjonijiet għall-marki jew siġilli tal-verifika:(a) fuq il-pjanċi kollha li fihom l-iskrizzjoni meħtieġa minn dan l-Anness;(b) fuq il-partijiet kollha tal-meter li ma jistgħux jiġu protetti mod ieħor kontra l-interferenza li aktarx tista’:- taffettwa jew tbiddel l-indikazzjoni fuq l-istrument indikattiv tal-meter,- tbiddel jew tinterrompi il-konnessjoni bejn l-istrument li jkejjel u l-istrument indikattiv,- tneħħi jew iċċaqlaq partijiet li huma metroloġikament importanti tal-meter.9. Approvazzjoni tat-tip KEE u verifika inizjali KEEL-approvazzjoni tat-tip KEE u l-verifika inizjali KEE tal-meters tal-volum tal-gass għandhom jitwettqu skond il-ħtiġiet tad-Direttiva tal-Kunsill tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri dwar id-disposizzjonijiet komuni kemm għall-istrument tal-kejl kif ukoll għall-metodi ta’ kontroll metroloġiku.9.1 Approvazzjoni tat-tip KEE9.1.1. Flimkien ma’ l-applikazzjonijiet għall-approvazzjoni tat-tip tal-KEE għall-meters tal-gass għandhom jintbagħtu d-dokumenti li ġejjin:- deskrizzjoni tal-meter li tagħti l-karatteristiċi tekniċi u l-prinċipju ta’ kif jaħdem,- tpinġija perspettiva jew ritratt tal-meter;- in-nomenklatura tal-partijiet b’deskrizzjoni tal-partijiet komponenti elenkati fin-nomenklatura,- tpinġija bid-dimensjonijiet,- pjanta li turi fejn jinsabu l-marki u s-siġilli tal-verifika,- pjanta ta’ l-istrument li jindika, b’mekkaniżmi ta’ l-aġġustament,- tpinġija bid-dimensjonijiet ta’ komponenti metroloġikament importanti,- pjanta tal-kwadrant tal-pjanċa u ta’ l-arranġamenti ta’ l-iskrizzjonijiet,- fejn xieraq, pjanta ta’ l-istrumenti addizzjonali li għalihom issir referenza fit-Taqsima 1.B.3.1,- fejn ikun xieraq, tabella li telenka l-karatteristiċi tad-drive shafts (Taqsima 1.B.3.2),- lista tad-dokumenti preżentati,- dikjarazzjoni li tispeċifika li l-meters manufatturati b’mod konformi mat-tip jissodisfaw r-rekwiżiti tas-sigurtà, b’mod partikolari dawk li jirrigwardaw l-pressa massima operattiva kif indikata fuq il-pjanċi tad-data.9.1.2 Id-dettalji li ġejjin għandhom jidhru fuq iċ-ċertifikat ta’ l-approvazzjoni tat-tip tal-KEE:- l-isem u l-indirizz tal-persuna li lilha jinħareġ iċ-ċertifikat ta’ l-approvazzjoni tat-tip tal-KEE,- it-tip u/jew id-deskrizzjoni kummerċjali,- il-karatteristiċi tekniċi u metroloġiċi ewlenin, bħaċ-ċirkolazzjoni minima, il-pressa operattiva massima, id-dijametru nominali intern tal-biċċiet li jgħaqqdu u, fil-każ ta’ meters tal-gass volumetriċi, il-valur nominali tal-volum ċikliku,- il-marka ta’ l-approvazzjoni tat-tip tal-KEE,- — fil-każ ta’ meters armati bi drive shafts;(a) il-karatteristiċi tax-shaft kif stabbiliti fit-Taqsima I.B.3.2.1 (meta jkun hemm drive shaft waħda biss),(b) il-karatteristiċi ta’ kull shaft u l-formola mogħtija fit-Taqsima 1.B.3.2.2 (meta jkun hemm żewġ drive shafts jew iżjed),- informazzjoni dwar fejn jinsabu l-marki ta’ l-approvazzjoni tat-tip tal-KEE, il-marki u s-siġilli inizjali ta’ verifika (meta jkun xieraq, fil-forma ta’ ritratti jew tpinġijiet),- lista tad-dokumenti li jkun hemm maċ-ċertifikat ta’ l-approvazzjoni tat-tip,- kull kummenti speċjali.9.2 Verifika inizjali KEE9.2.1. Il-meters tal-gass sottomessi għall-verifika inizjali KEE għandhom ikunu jaħdmu sew.Il-verifika inizjali KEE ma tagħti l-ebda garanzija li l-istrumenti addizzjonali msemmija fit-Taqsimiet I.B.3.1 u I.B.3.2 li jistgħu jitqabbdu mal-meters jadħmu sew jew ta’ l-eżattezza tal-qari li jagħtu.Ebda marka tal-verifika KEE jew siġilli KEE ma għandhom jitwaħħlu ma’ dawn l-istrumenti addizzjonali.KAPITOLU II5.2 Disposizzjonijiet speċjali5.2.1 Meta t-torques massimi ndikati fuq il-meter tal-gass skond it-Taqsimiet I.B.3.2.1 u I.B.3.2.2 jiġu applikati għad-drive shafts, l-indikazzjoni tal-meter tal-gass fi Qmin ma għandhiex tvarja b’aktar minn 0.5 %.6.3 Disposizzjonijiet speċjali6.3.1 Fir-rigward ta’ meters li l-pressa operattiva tagħhom taqbeż il-0.1 MPa (1 bar) id-disposizzjonijiet tat-Taqsima II.6.2 dwar l-assorbiment tal-pressa mekkanika għandhom japplikaw, iżda l-assorbiment totali tal-pressa ta’ dawn il-meters kif imsemmija fit-Taqsima II.6.1 m’għandhiex tiġi meqjusa.6.3.2 L-armar ta’ strumenti addizzjonali ma għandux iġiegħel l-assorbiment ta’ pressa mekkanika tiżdied b’aktar minn 20 Pa (0.2 mbar).7.2.7. Fil-każ ta’ meters bi drive shaft wieħed jew iżjed, ta’ mill-anqas tlett meters ta’ kull daqs G għandhom jiġu eżaminati bl-arja b’densità ta’ 1.2 kg/m3 (ara t-Taqsima I.B.6.2) għall-konformità mar-rekwiżiti tat-Taqsima I.B.3.2.4 u tat-Taqsimiet II.5.2.1 u II.6.3.2.Fil-każ ta’ meters b’diversi drive shafts, it-test għandu jitwettaq fuq ix-shaft li jagħti l-aktar riżultat sfavorevoli.Fir-rigward ta’ meters bl-istess daqs G, il-valur tat-torque l-aktar baxx miksub fit-testijiet għandu jintuża bħala l-valur massimu permessibbli tat-torque.Meta xi tip ikun jinkludi meters b’diversi daqsijiet G, hu biżżejjed li t-test tat-torque isir biss fuq meters bl-iżgħar daqs G, sakemm l-istess torque jiġi speċifikat għall-meters li huma ikbar u sakemm id-drive shaft ta’ dawn ta’ l-aħħar għandu l-istess kostanti jew akbar.KAPITOLU III2. Il-marġni tal-kapaċitajiet2.1 Il-meters tal-volum tal-gass għandu jkollhom biss il-marġni murija hawn isfelDeskrizzjoni G | Qmax (m3/h) | Marġni |Żgħar | Medja | Kbar || Qmin (m3/h) | |16 | 25 | 5 | 2,5 | 1,3 |25 | 40 | 8 | 4 | 2 |40 | 65 | 13 | 6 | 3 |65 | 100 | 20 | 10 | 5 |100 | 160 | 32 | 16 | 8 |160 | 250 | 50 | 25 | 13 |250 | 400 | 80 | 40 | 20 |400 | 650 | 130 | 65 | 32 |650 | 1000 | 200 | 100 | 50 |1000 | 1600 | 320 | 160 | 80 |u multipli deċimali ta’ l-aħħar ħames linji.4. Element tat-test4.1 Skond id-disposizzjonijiet tat-Taqsima I.B.5.2.2 (a) u (b) l-unità ta’ l-iskala ta’ l-element tat-test ma għandhiex taqbeż il-valuri li ġejjin:Għal G 16 sa G 65 b’mod inklussiv | 0002 | m3 |Għal G 100 sa G 650 b’mod inklussiv | 0.02 | m3 |Għal G 16 sa G 6500 b’mod inklussiv | 0.2 | m3 |Għal G 10000 u iżjed | 2.0 | m3 |4.2 L-intervall bejn in-numri fuq l-iskala ta’ l-element tat-test ma għandux jaqbeż:Għal G 16 sa G 65 b’mod inklussiv | 0.01 | m3 |Għal G 100 sa G 650 b’mod inklussiv | 0.1 | m3 |Għal G 16 sa G 6500 b’mod inklussiv | 1.0 | m3 |Għal G 10000 u iżjed | 10.0 | m3 |5. Żbalji massimi permessibbli5.1 Disposizzjonijiet ġenerali5.1.1. L-iżbalji massimi permessibbli, posittivi u negattivi, jinsabu fit-tabella li ġejja:Q taċ-ċirkolazzjoni | Żball massimu permessibbli fil-verifika inizjali tal-KEE || | | | | || Qmin | ≤ | Q | < | 0.2 Qmax | 2 % |0.2 | Qmax | ≤ | Q | ≤ | Qmax | 1 % |5.1.2 L-iżbalji ma għandhomx kollha jaqbżu nofs l-iżball massimu permessibbli jekk ikunu kollha ta’ l-istess sinjal.5.2 Disposizzjonijiet speċjali5.2.1 Meta t-torques massimi ndikati fuq il-meter tal-volum tal-gass skond it-Taqsimiet I.B.3.2.1 u I.B.3.2.2 jiġu applikati għad-drive shafts, l-indikazzjoni tal-meter tal-volum tal-gass f’Qmin ma għandhiex tvarja b’aktar mill-valuri mogħtija fit-tabella li ġejja:minQ | minVarjazzjonijiet fl-indikazzjoni f’Q |0.05 | Qmax | 1 | % |0.1 | Qmax | 0.5 | % |0.2 | Qmax | 0.25 | % |6.2.3 Meters bid-drive shafts6.2.3.1. Fil-każ ta’ meters bi drive shaft wieħed jew iżjed, ta’ mill-anqas tlett meters ta’ kull daqs G għandhom jiġu eżaminati bl-arja b’densità ta’ 1.2 kg/m3 (ara t-Taqsima I.B.6.2) għall-konformità mar-rekwiżiti tat-Taqsimiet I.B.3.2.4 u III.5.2.1.Fil-każ ta’ meters b’diversi drive shafts, it-test għandu jitwettaq fuq ix-shaft li jagħti l-aktar riżultat sfavorevoli.Fir-rigward ta’ meters bl-istess daqs G, il-valur tat-torque l-aktar baxx miksub fit-testijiet għandu jintuża bħala l-valur massimu permessibbli tat-torque.Meta xi tip ikun jinkludi meters b’diversi daqsijiet G, huwa biżżejjed li it-test tat-torque isir biss fuq meters bl-iżgħar daqs G, sakemm l-istess torque jiġi speċifikat għall-meters li huma ikbar u sakemm id-drive shaft ta’ dawn ta’ l-aħħar għandhom l-istess kostanti jew waħda akbar.6.2.3.2. Fil-każ ta’ meters b’diversi valuri għall-Qmin huwa biżżejjed li jitwettaq biss it-test deskritt fit-Taqsima III.6.2.3.1 għall-iżgħar valur Qmin: It-torques permessibbli għall-marġni l-oħrajn taċ-ċirkolazzjoni jistgħu jiġu kkalkulati minn dan ir-riżultat tat-test.Il-konverżjoni għal valuri oħrajn Qmin hija rregolata mir-regoli li ġejjin:(a) meta ċ-ċirkolazzjoni hija kostanti, il-varjazzjoni fl-iżball hija proporzjonata għat-torque;(b) meta t-torque tkun kostanti, il-varjazzjoni fl-iżball għall-meters tal-pistuni rotatorji hija proporzjonata b’mod invers għaċ-ċirkolazzjoni u għall-meters bit-turbini hija proporzjonata b’mod invers għall-kwadrat taċ-ċirkolazzjoni.--------------------------------------------------


title: Id-Direttiva tal-Kummissjoni 93/28/KEE tal-4 ta’ Ġunju 1993 li temenda l-Anness I mat-tielet Direttiva 72/199/KEE li tistabbilixxi l-metodi ta’ analiżi tal-Komunità għall-kontroll uffiċjali tal-affarijiet ta’ għalf

text:
Avviż Legali Importanti

|

31993L0028

Official Journal L 179 , 22/07/1993 P. 0008 - 0010 Finnish special edition: Chapter 3 Volume 51 P. 0028  Swedish special edition: Chapter 3 Volume 51 P. 0028

		Id-Direttiva tal-Kummissjoni 93/28/KEEtal-4 ta’ Ġunju 1993li temenda l-Anness I mat-tielet Direttiva 72/199/KEE li tistabbilixxi l-metodi ta’ analiżi tal-Komunità għall-kontroll uffiċjali tal-affarijiet ta’ għalfIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jwaqqaf il-Komunita Ekonomika Ewropea,Wara li kkunsidrat id-Direttiva tal-Kunsill 70/373/KEE tal-20 ta’ Lulju 1970 dwar l-introduzzjoni ta’ metodi ta’ teħid ta’ kampjuni u analiżi tal-Komunità għall-kontroll uffiċjali ta’ affarijiet ta’ għalf [1], kif l-aħħar emendata bl-Att ta’ Adeżjoni ta’ Spanja u l-Portugall [2], u b’mod partikulari l-Artikolu 2 tagħha,billi t-tielet Direttiva tal-Kummissjoni 72/199/KEE tas-27 ta’ April 1972 li tistabbilixxi l-metodi ta’ analiżi tal-Komunità għall-kontroll uffiċjali ta’ affarijiet ta’ għalf [3], kif l-aħħar emendata bid-Direttiva 84/4/KEE [4], tispeċifika l-metodu li għandu jintuża biex tkun determinata proteina kruda;billi l-metodu għandu jkun emendat biex jirrifletti l-avvanzi tal-progress xjentifiku u tekniku; billi b’mod partikolari dawk id-dispożizzjonijiet tad-Direttiva tal-Kunsill 80/1107/KEE tas-27 ta’ Novembru 1980 dwar il-protezzjoni ta’ ħaddiema minn riskji li għandhom x’jaqsmu ma’ espożizzjoni għal aġenti kimiċi, fiżiċi u bioloġiċi fuq ix-xogħol [5] kif emendati bid-Direttiva 88/642/KEE [6] għandhom jitqiesu, b’mod partikolari dawk dwar il-prevenzjoni ta’ merkurju u l-komposti tiegħu;billi huwa għalhekk meħtieġ li jitneħħa l-merkurju u ossidu ta’ merkurju mill-lista ta’ katalizzaturi għall-użu skond il-metodu ta’ determinazzjoni bi proteina kruda;billi l-miżuri li tipprovdi għalihom din id-Direttiva huma skond l-opinjoni tal-Kumitat Permanenti għal Affarijiet ta’ Għalf,ADOTTAT DIN ID-DIRETTIVA:Artikolu 1L-Anness I mad-Direttiva 72/199/KEE huwa b’dan emendat skond l-Anness ma’ din id-Direttiva.Artikolu 2L-Istati Membri għandhom iġibu fis-seħħ il-liġijiet, regolamenti u dispożizzjonijiet amministrattivi meħtieġa biex jikkonformaw ma’ din id-Direttiva mill-1 ta’ Lulju 1994. Huma għandhom mill-ewwel jgħarrfu b’dan lill-Kummissjoni.Meta Stati Membri jadottaw dawn id-dispożizzjonijiet, dawn jkun fihom riferenza għal din id-Direttiva jew għandhom ikunu akkumpanjati b’riferenza bħalha fil-ħin tal-pubblikazzjoni uffiċjali tagħhom. Il-proċedura għal riferenza bħal din għandha tkun adottata mill-Istati Membri.Artikolu 3Din id-Direttiva hija indirizzata lill-Istati Membri.Magħmul fi Brussel, fl-4 ta’ Ġunju 1993.Għall-KummissjoniRené SteichenMembru tal-Kummissjoni[1] ĠU L 170, tat-3.8.1970, p. 2.[2] ĠU L 302, tal-15.11.1985, p. 23.[3] ĠU L 123, tad-29.5.1972, p. 6.[4] ĠU L 15, tat-18.1.1984, p. 28.[5] ĠU L 327, tat-3.12.1980, p. 8.[6] ĠU L 356, ta’ l-24.12.1988, p. 74.--------------------------------------------------L-AnnessIs-Sezzjoni 2 ta’ l-Anness I ("Determinazzjoni tal-proteina kruda") hija ssostitwita bi:"2. DETERMINAZZJONI TAL-PROTEINA KRUDA1. Għan u ambitu.Dan il-metodu jagħmel possibbli li l-kontenut ta’ proteina kruda f’affarijiet ta’ għalf ikun determinat fuq il-bażi tal-kontenut ta’ nitroġenu, determinat skond il-metodu Kjeldahl.2. Prinċipju.Il-kampjun huwa diġerit minn aċidu sulfuriku fil-preżenza ta’ katalizzatur. Is-soluzzjoni ta’ aċidu hija magħmula minn alkalin b’soluzzjoni ta’ idrossidu tas-sodju. L-ammonja hija distillata u miġbura fi kwantità meqjusa ta’ aċidu sulfuriku, li ż-żejjed tiegħu huwa dożat b’soluzzjoni standard ta’ idrossidu tas-sodju.3. Reaġenti.3.1. Sulfat tal-potassju.3.2. Katalizzatur: Katalizzatur ram aħmar (II) ossidu CuO jew ram aħmar (II) pentaidrat ta’ sulfat, CuSO4 · 5H2O3.3. Żingu mrammel.3.4. Aċidu sulfuriku, r20 =1,84 g/ml.3.5. Aċidu sulfuriku c(H2SO4) =0,5 mol/l.3.6. Aċidu sulfuriku c(H2SO4) =0,1 mol/l.3.7. Indikatur ta’ metil aħmar; ħoll 300 mg ta’ aħmar tal-metil f’100 ml ta’ ethanol, s =95-96 % (v/v)3.8. Soluzzjoni ta’ idrossidu tas-sodju (jista’ jintuża grad Tekniku) v=40 g/100 ml (m/v: 40 %).3.9. Soluzzjoni ta’ idrossidu tas-sodju ċ =0,25 ml/l.3.10. Soluzzjoni ta’ idrossidu tas-sodju ċ =0,1 mol/l.3.11 Ħaffiefa mrammla, maħsula f’aċidu idrokloriku u mogħtija n-nar.3.12. Acetanilide (m.p. =114 °C, N =10,36 %)3.13. Sukrosju (bla nitroġenu).4. Apparat.Apparat xieraq biex jagħmel diġestjoni, distillazzjoni u titration skond il-proċedura Kjeldahl.5. Proċedura.5.1. Diġestjoni.Iżen 1 g mill-kampjun sal-eqreb 0,001 g u ittrasferixxi l-kampjun għall-flixkun tal-apparat ta’ diġestjoni. Ż|id 15g ta’ sulfat ta’ potassju (3.1.), kwantita xierqa ta’ katalizzatur (3.2) (0,3 sa 0,4 g ta’ ossidu tar-ram (II) jew 0,9 sa 1,2 g ta’ sulfat tar-ram(II) pentahydrate), 25 ml ta’ aċidu sulfuriku (3.4) u ftit ħaffief imrammel (3.11) u ħallat. Saħħan il-flixkun b’mod moderat għall-ewwel, filwaqt li tħawwdu minn ħin għall-ieħor jekk meħtieġ sakemm il-massa tkun karbonizzata u r-ragħwa tisparixxi; imbagħad ħawwad iktar bis-saħħa sakemm il-likwidu ikun jagħli b’mod stabbli. It-tisħin ikun adegwat jekk l-aċidu jagħli jikkondensa mal-ġenb tal-flixkun. Tħallix il-ġnub jisħnu żżejjed u partiċelli organiċi jeħlu magħhom. Meta s-soluzzjoni tiċċara u ssir ħadra ċara ssokta għalli għal sagħtejn oħra, imbagħad ħalliha tiksaħ.5.2. Distillazzjoni.Żid b’attenzjoni ilma biżżejjed biex tiżgura tidwib komplet tas-sulfati. Ħalli tiksaħ u mbagħad żid ftit żingu mrammel (3.3).Poġġi fil-flixkun tal-ġbir tal-apparat ta’ distillazzjoni kwantita mkejla eżatta ta’ 25 ml ta’ aċidu sulfuriku (3.5) jew (3.6) skond il-kontenut preżunt ta’ nitroġenu. Żid ftit qtar ta’ indikatur aħmar ta’ metil (3.7).Qabbad il-flixkun ta’ diġestjoni mal-kondensatur tal-apparat ta’ distillazzjoni u għarraq it-tarf tal-kondensatur fil-likwidu li qiegħed fil-flixkun tal-ġbir għal fond ta’ għallinqas 1 ċm (ara osservazzjoni 8.3). Sawwab bil-mod 100 ml ta’ soluzzjoni ta’ idrossidu ta’ sodju (3.8) fil-flixkun ta’ diġestjoni mingħajr telf ta’ ammonja (ara osservazzjoni 8.1).Saħħan il-flixkun sakemm l-ammonja tiddistilla ruħha5.3. Titrazzjoni.Ittitra l-aċidu sulfurika żejjed fil-flixkun tal-ġbir bis-soluzzjoni ta’ idrossidu ta’ sodju (3.9) jew (3.10) skond il-konċentrazzjoni ta’ aċidu sulfuriku użat, sakemm jintlaħaq il-punt finali.5.4. Test bla materjal.Biex ikun konfermat li r-reaġenti huma ħielsa minn nitroġenu, agħmel test bla materjal (diġestjoni, distillazzjoni u titrazzjoni) billi tuża 1 g sukrosju (3.13) minflok il-kampjun.6. Kalkulazzjoni ta’ riżultati.Il-kontenut ta’ proteina kruda huwa kalkolat skond il-formula li ġejja:c × 0.014 × 100 × 6.25Fejn,Vo = Volum (ml) ta’ NaOH (3.9 or 3.10)użat fit-test bla materjal.V1 = Volum (ml) ta’ NaOH (3.9 jew 3.10)użat fil-kampjun ta’ titrazzjoni.c = Konċentrazzjoni (mol/l)ta’ idrossidu tas-sodju (3.9 jew 3.10).m = Massa (g) tal-kampjun.7. Verifika tal-metodu.7.1. Ripetibilità.Id-differenza bejn ir-riżultati ta’ żewġ determinazzjonijiet paralleli eżegwiti fuq l-istess kampjun m’għandhomx jeċċedu:0,2 % f’valur assolut, għal kontenuti ta’ proteina kruda ta’ inqas minn 20 %;1,0 % relattiv għall-valur ogħla, għal kontenuti ta’ proteina kruda minn 20 % sa 40 %;0,4 % f’valur assolut, għal kontenuti ta’ proteina kruda ta’ iktar minn 40 %.7.2. Akkuratezza.Agħmel l-analiżi (diġestjoni, distillazzjoni u titrazzjoni) fuq 1,5 sa 2,0 g ta’ acetanilide (3.12) fil-preżenza ta’ 1 g sukrosju (3.13); 1 g acetanilide jikkonsma 14,80 ml aċidu sulfuriku (3.5). L-irkupru għandu jkun għallinqas 99 %.8. Osservazzjonijiet.8.1. Apparat jista’ jkun ta’ tip manwali, semi-awtomatiku jew awtomatiku. Jekk l-apparat jirrikjedi trasferiment bejn l-istadji ta’ diġestjoni u distillazzjoni, dan it-trasferiment għandu jsir mingħajr telf. Jekk il-flixkun tal-apparat ta’ distillazzjoni mhux mgħammar b’lembut biex tferra’, żid immedjatament l-idrossidu qabel tikkonnettja l-flixkun mal-kondensatur, billi ssawwab il-likwidu bil-mod mal-ġenb.8.2. Jekk id-diġest jissolidifika ruħhu, erġa’ ibda d-determinazzjoni bill tuża ammont ikbar ta’ aċidu sulfuriku (3.4) minn dak speċifikat iktar ‘il fuq.8.3. Għal prodotti b’kontenut ta’ nitroġenu legali, il-volum ta’ aċidu sulfuriku (3.6) li għandu jitqiegħed fil-flixkun tal-ġbir jista’ jitnaqqas, jekk meħtieġ, għal 10 jew 15 ml u miżjud sa 25 ml bl-ilma.’"--------------------------------------------------


title: Id-direttiva Tal-kunsill ta’ l-14 ta’ Ġunju 1982 li temenda d-Direttiva 77/391/KEE u tintroduċi miżura Komunitarja supplimentari għall-qerda tal-bruċellożi, tat-tuberkulożi u tal-lewkożi fil-bhejjem

text:
Avviż Legali Importanti

|

31982L0400

Official Journal L 173 , 19/06/1982 P. 0018 - 0019 Finnish special edition: Chapter 3 Volume 15 P. 0041  Spanish special edition: Chapter 03 Volume 25 P. 0201  Swedish special edition: Chapter 3 Volume 15 P. 0041  Portuguese special edition Chapter 03 Volume 25 P. 0201

		Id-Direttiva tal-Kunsillta’ l-14 ta’ Ġunju 1982li temenda d-Direttiva 77/391/KEE u tintroduċi miżura Komunitarja supplimentari għall-qerda tal-bruċellożi, tat-tuberkulożi u tal-lewkożi fil-bhejjem(82/400/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabilixxi l-Komunità Ekonomika Ewropea, u b’mod partikolari Artikoli 43 sa 100 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi d-Direttiva tal-Kunsill 77/391/KEE tas-17 ta’ Mejju 1977 li tintroduċi miżuri Komunitarji għall-qerda tal-bruċellożi, tat-tuberkulożi u tal-lewkożi fil-bhejjem [4], kif l-aħħar emendata bid-Direttiva 81/476/KEE [5], illimitat il-perjodu effettiv tal-miżuri għal tlett snin;Billi, in vista tar-riżultati ottenuti u tal-progress sodisfaċenti tal-programmi preżentati mill-Istati Membri, miżura supplimentari ta’ sentejn għandha tiġi rranġata u l-finanzjament għaliha provdut, sabiex jintlaħħqu l-miri stabbiliti;Billi Artikolu 29(3) tad-Direttiva tal-Kunsill 78/52/KEE tat-13 ta’ Diċembru 1977 li tistabilixxi l-kriterji Komunitarji għal pjanijiet nazzjonali għall-qerda aċċelerata ta’ bruċellożi, tuberkulożi u lewkożi enżootika fil-bhejjem [6] provdiet li l-perjodu ta’ tlett snin oriġinarjament miftiehem għandu jibda fid-data ffissata mill-Kummissjoni fid-deċiżjoni tagħha li tapprova l-pjanijiet nazzjonali ta’ qerda; billi, għalhekk, il-pjanijiet oriġinali ta’ l-Istati Membri, ħlief dawk għall-Italja u għall-Greċja, jiskadu, għal kull Stat Membru, f’dati differenti fl-1981; billi, sabiex jitħalla żmien għall-adattament tekniku u finanzjarju f’konnessjoni mal-miżura ġdida, id-durata tal-pjanijiet oriġinali li jitlestew fl-1981 għandha tigi estiża sal-31 ta’ Diċembru 1981 inklużiv;Billi, sabiex kwalunkwe alterazzjonijiet għall-pjanijiet oriġinali neċessitati mill-iżvilupp epiżotjoloġiku tal-mard konċernat isiru bl-iskop ta’ tlestija b’suċċess tal-miżuri meħuda, l-Istati Membri għandhom jippreparaw pjanijiet ġodda; billi d-dewmien ta’ eżekuzzjoni tal-pjanijiet ġodda għandha tiġi kalkolata sabiex fi kwalunkwe każ l-iskema sħiħa, jiġifieri l-pjan oriġinali u l-pjan il-ġdid, tkopri perjodu totali ta’ ħames snin,ADOTTA DIN ID-DIRETTIVA:Artikolu 1Il-paragrafu li ġej hawnhekk jiżdied ma’ Artikolu 6 tad-Direttiva 77/391/KEE:"3. Madankollu, għall-Istati Membeu li l-pjanijiet ta’ tliet snin tagħhom jiskadu fl-1981, il-perjodu ta’ tlett snin għandu jiġi estiż sal-31 ta’ Diċembru 1981."Artikolu 21. Miżura Komunitarja hija hawnhekk stabbilita bl-iskop li tiġi kompletata l-qerda tal-bruċellożi, tat-tuberkulożi u tal-lewkożi fil-bhejjem.2. Id-durata tal-miżura supplimentari għandha tiġi ffissata sabiex id-durata totali tal-miżura introdotta bid-Direttiva 77/391/KEE flimkien mal-miżuri supplimentari għandha tkun ħames snin.3. Il-Komunità għandha tagħmel kontribuzzjoni finanzjarja għall-implimentazzjoni tal-miżura supplimentari.Artikolu 31. L-Istati Membri għandhom jippreparaw pjanijiet ġodda aċċelerati ta’ qerda skond Artikoli 2,3 u 4 tad-Direttiva 77/391/KEE u skond il-kriterji stabbiliti bid-Direttiva 78/52/KEE sabiex tiġi assigurata kontinwità mal-miżuri stabbiliti taħt il-pjanijiet oriġinali tagħhom, b’kont meħud tar-riżultati ottenuti u ta’ kwalunkwe aġġustament neċessarju.2. Il-pjanijiet ġodda għandhom jiġu kkomunikati lill-Kummissjoni sa mhux aktar tard minn xahrejn wara notifika ta’ din id-Direttiva fil-każ tal-Belġju, id-Danimarka, il-Ġermanja, Franza, l-Irlanda u r-Renju Unit, u qabel l-1 ta’ Jannar 1983 fil-każ ta’ l-Italja u l-Greċja.Artikolu 41. Il-Kummissjoni għandha teżamina l-pjanijiet ġodda komunikati lilha skond Artikolu 3(2) bl-iskop li jiġi determinat jekk, abbażi tal-konformità ta’ dawk il-pjanijiet mad-Direttiva 77/391/KEE, id-Direttiva 78/52/KEE u din id-Direttiva, u b’qies dovut għall-miri ta’ dawk id-Direttivi, il-kondizzjonijiet għal parteċipazzjoni finanzjarja mill-Komunità huma sodisfatti.2. Fi żmien xahrejn mill-irċevuta tal-pjanijiet, il-Kummissjoni għandha tissottometti Deċiżjoni abbozz lill-Kumitat Veterinarju Permanenti (hawnhekk iżjed il quddiem imsejjaħ ’il-Kumitat’. Il-Kumitat għandu jagħti l-opinjoni tiegħu skond il-proċedura stabbilita f’Artikolu 8.3. Fid-dati ffissati mill-Kummissjoni fid-Deċiżjoni tagħha ta’ approvazzjoni, l-Istati Membri għandhom iġibu fis-seħħ, ir-regolamenti jew id-dispożizzjonijiet amministrattivi meħtieġa sabiex jiġu implimentati l-pjanijiet ġodda ta’ qerda msemmija f’Artikolu 3 u approvati skond il-paragrafu 2.Artikolu 51. Infiq akkumulat mill-Istati Membri in konnessjoni mal-miżuri adottati skond il-pjanijiet imsemmija f’Artikolu 3 għandhom jikkwalifikaw għal għajnuna Komunitarja fil-limiti indikati fil-paragrafu 3 u f’Artikolu 2.2. Il-Komunità għandha tħallas lill-Istati Membri 72, 5 ECU għal kull baqra maqtula u 36, 25 ECU għal kull animal bovin ieħor maqtul skond il-miżuri msemmija fil-Kapitolu I tad-Direttiva 77/391/KEE.3. L-għajnuna li tintalab mill-budget Komunitarju taħt il-Kapitolu dwar infiq fis-settur agrikolu hija stmata b’35 miljun ECU għad-durata tal-miżuri msemmija fil-paragrafu 1.4. Il-Miżuri adottati mill-Istati Membri għandhom jikkwalifikaw għal assistenza finanzjarja mill-Komunità biss jekk id-dispożizzjonijiet li jikkonċernawhom ġew approvati kif previst f’Artikolu 4.Artikolu 61. Id-dispożizzjonijiet ta’ Artikolu 7(1) tar-Regolament tal-Kunsill (KEE) Nru 729/70 tal-21 ta’ April 1970 li jirrelata għal finanzjament tal-politika agrikola komuni [7] għandhom japplikaw għad-Deċiżjonijiet tal-Kummissjoni li jikkonċernaw il-finanzjament Komunitarju tal-miżura preżenti.2. Applikazzjonijiet għal ħlas għandhom jirrelataw għall-qtil imwettaq mill-Istati Membri tul is-sena u għandhom jiġu sottomessi qabel l-1 ta’ Lulju tas-sena ta’ wara.3. Regoli dettaljati għall-implimentazzjoni ta’ dan l-Artikolu għandhom jiġu adottati skond il-proċedura stabbilita f’Artikolu 13 tar-Regolament (KEE) Nru 729/70.Artikolu 71. Kontroll veterinarju ta’ l-applikazzjoni tal-pjanijiet għandu jitwettaq skond Artikolu 10 tad-Direttiva 77/391/KEE.2. Meta jkunu ġew eżegwiti l-pjanijiet kollha ta’ qerda, il-Kummissjoni għandha tissottometti rapport ġenerali lill-Kunsill dwar ir-riżultati ottenuti, bi proposta għal armonizzazzjoni ulterjuri ta’ miżuri preventivi nazzjonali, fil-każ li dan hu neċessarju.Artikolu 81. Meta ssir referenza għall-proċedura definita f’dan l-Artikolu, il-Kumitat għandu jiġi kkonsultat mingħajr dewmien mill-president tiegħu, jew fuq l-inizjattiva proprja jew fuq it-talba ta’ Stat Membru.2. Fil-Kumitat, il-voti ta’ l-Istati Membri għandhom jiġu mogħtija piż kif previst f’Artikolu 148(2) tat-Trattat. Il-president m’għandux jivvota.3. Ir-rappreżentant tal-Kummissjoni għandu jissottometti abbozz tal-miżuri li għandhom jiġu adottati. Il-Kumitat għandu jagħti l-opinjoni tiegħu dwar l-abbozz f’limitu ta’ żmien stabbilit mill-president skond l-urġenza tal-kwistjoni. Opinjoni għandha tingħata b’maġġoranza ta’ 45 vot.4. Il-Kummissjoni għandha tadotta l-miżuri u għandha tapplikhom immedjatament, meta huma skond l-opinjoni tal-Kumitat. Meta mhumiex skond l-opinjoni tal-Kumitat, jew jekk ebda opinjoni ma tingħata, il-Kummissjoni għandha mingħajr dewmien tissottometti proposta lill-Kunsill dwar il-miżuri li għandhom jiġu adottati. Il-Kunsill għandu jadotta l-miżuri b’ maġġoranza kwalifikata.Jekk il-Kunsill ma jkunx adotta kwalunkwe miżuri fi żmien tlett xhur mid-data li fiha ġiet riferita lilu l-proposta, il-Kummissjoni għandha tadotta l-miżuri proposti u għandha tapplikhom immedjatament, ħlief meta l-Kunsill ikun iddeċieda kontra dawn il-miżuri b’maġġoranza sempliċi.Artikolu 9Din id-Diretiva għandha bħala d-destinatarji tagħha lill-Istati Membri.Magħmula fil-Lussemburgu, fl-14 ta’ Ġunju 1982.Għall-KunsillIl-PresidentP. De Keersmaeker[1] ĠU Ċ 289, tal- 11.11.1981, p. 4.[2] ĠU Ċ 40, tal- 15.2.1982, p. 26.[3] ĠU Ċ 112, tat- 3.5.1982, p. 8.[4] ĠU L 145, tat-13.6.1977, p. 44.[5] ĠU L 186, tat-8.7.1981, p. 20.[6] ĠU L 15, tad-19.1.1978, p. 34.[7] ĠU L 94, tat-28.4.1970, p. 13.--------------------------------------------------


title: Id-Direttiva tal-Kunsill Nru 2003/110/KE tal-25 ta' Novembru 2003 fuq l-għajnuna f'każijiet ta' transitu għal raġunijiet ta' tneħħija bl-ajru

text:
Avviż Legali Importanti

|

32003L0110

Official Journal L 321 , 06/12/2003 P. 0026 - 0031

		Id-Direttiva tal-Kunsill Nru 2003/110/KEtal-25 ta' Novembru 2003fuq l-għajnuna f'każijiet ta' transitu għal raġunijiet ta' tneħħija bl-ajruIL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunitajiet Ewropej, u partikolarment l-Artikolu 63(3)(b) tiegħu,Wara li kkonsidra l-inizjattiva tar-Repubblika Federali tal-Ġermanja,Wara li kkonsidra l-opinjoni tal-Parlament Ewropew,Billi:(1) L-assistenza reċiproka għal skopijiet ta' tneħħija tieħu in konsiderazzjoni l-objettiv komuni li tiġi mitmuma r-residenza illegali ta' ċittadini minn terzi pajjiżi li huma suġġetti għal ordnijiet ta' tneħħija. Regoli li jorbtu fuq l-Istati Membri kollha barra minn hekk jikkontribwixxu għal ċertezza legali u għal standardizzazzjoni tal-proċeduri.(2) It-tneħħija bl-ajru qiegħda dejjem iżżid fl-importanza bl-iskop li tiġi mitmuma r-residenza ta' ċittadini minn terzi pajjiżi. Minkejja l-isforzi ta' l-Istati Membri biex, bħala prijorita jużaw, titjiriet diretti, jista' jkun neċessarju, minn lenti ekonomika jew minħabba nuqqas ta' titjiriet diretti disponibbli, li jintużaw titjiriet li jorbtu minn ajruporti ta' transitu ta' Stati Membri oħra.(3) Ir-rakkomandazzjoni tal-Kunsill tat-22 ta' Diċembru 1995 fuq koperazzjoni u azzjoni miftehma fit-twettiq ta' miżuri ta' tneħħija [1] u d-deċiżjoni tal-Kumitat Eżekuttiv tal-21 ta' April 1998 fuq koperazzjoni bejn il-Partijiet Kontraenti fir-ritorn bl-ajru ta' ċittadini minn terzi pajjizi, (SCH/Com-ex (98) 10) [2] diġà tindirizza il-ħtieġa ta' koperazzjoni bejn l-Istati Membri fil-qasam tat-tneħħija bl-ajru ta' ċittadini minn terzi pajjiżi.(4) Is-sovranità ta' l-Istati Membri, partikolarment rigward l-użu ta' forza diretta kontra ċittadini ta' terzi pajjiżi li jirreżistu t-tneħħija għandha tibqa mhux mittiefsa.(5) Il-Konvenzjoni ta' l-14 ta' Settembru 1963 fuq Atti Offensivi u Oħrajn li jitwettqu fuq Ajruplani (Konvenzjoni ta' Tokjo), partikolarment rigward il-poteri tal-bdoti responsabbli fuq l-ajruplani u materji ta' responsabbilità għandhom jibqgħu mhux mittiefsa.(6) Rigward il-istruzzjonijiet qosra tal-linji ta' l-ajru dwar kif isiru t-tneħħijiet skortati u mhux skortati, issir referenza għall-Anness 9 tal-Konvenzjoni ta' l-Organizzazzjoni Internazzjonali ta' l-Avjazzjoni Ċivili (ICAO) tas-7 ta' Diċembru 1944.(7) L-Istati Membri għandhom jimplimentaw din id-Direttiva bir-rispett dovut għad-drittijiet umani u għal-libertajiet fundamentali, partikolarment il-Konvenzjoni ta' Ġinevra relatata ma' l-istatus tar-refuġjati tat-28 ta' Lulju 1951, kif emendata mill-Protokoll ta' New York tal-31 ta' Jannar 1967 u l-Konvenzjoni Ewropea għall-Protezzjoni tad-Drittijiet Umani u tal-Libertajiet Fundamentali. Skond l-obbligi internazzjonali applikabli, it-transitu bl-ajru m'għandux ikun mitlub u lanqas mogħti jekk fit-terz pajjiż ta' destinazzjoni jew ta' transitu iċ-ċittadin tat-terz pajjiż ser jiltaqgħa mat-theddida ta' trattament inuman jew umiljanti, tortura jew il-piena tal-mewt, jew jekk il-ħajja jew il-liberta' tiegħu ikunu f'riskju minħabba raġunijiet ta' razza, reliġjon, nazzjonalità, appartenenza f'xi grupp soċjali partikolari jew konvinzjoni politika.(8) Il-miżuri neċessarji għall-implimentazzjoni ta' din id-Direttiva għandhom ikunu adottati skond id-Deċiżjoni tal-Kunsill Nru 1999/468/KE tat-28 ta' Ġunju 1999 li telenka l-proċeduri għall-eserċitazzjoni tal-poteri implimentattivi mogħtija lill-Kummissjoni [3].(9) Skond l-Artikoli 1 u 2 tal-Protokoll dwar il-posizzjoni tad-Danimarka anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, id-Danimarka mhix tieħu sehem fl-adozzjoni ta' din id-Direttiva u għalhekk mhix marbuta bih jew suġġetta għall-applikazzjoni tiegħu. Fid-dawl li din id-Direttiva tibni fuq l-acquis ta' Schengen taħt id-disposizzjonijiet ta' Titolu IV tat-Tielet parti tat-Trattat li jistabbilixxi l-Komunità Ewropea sal-punt li tapplika għal ċittadini ta' terzi pajjiżi li ma jaderixxux jew m'għadhomx jaderixxu l-kondizzjonijiet għal żjara qasira applikabbli f'territorju ta' Stat Membru bis-saħħa tad-disposizzjonijiet ta' l-acquis ta' Schengen, skond l-Artikolu 5 tal-Protokoll imsemmi hawn fuq, id-Danimarka għandha tiddeċiedi f'perjodu ta' sitt xhur wara li l-Kunsill ikun adotta din id-Direttiva, jekk hux ser timplimintha jew le fil-liġi nazzjonali tagħha.(10) Rigward ir-Repubblika ta' l-Islanda u r-Renju tan-Norveġja, din id-Direttiva tikkonstitwixxi żvilupp tad-disposizzjonijiet ta' l-acquis ta' Schengen fis-sens tal-Ftehim konkluż fit-18 ta' Mejju 1999 mill-Kunsill ta' l-Unjoni Ewropea u r-Repubblika ta' l-Islanda u r-Renju tan-Norveġja li jikkonċerna l-assoċjazzjoni ta' dawn Iż-żewġ Stati ma' l-implimentazzjoni, applikazzjoni u żvilupp ta' l-acquis ta' Schengen [4], sal-punt li jkun japplika għal ċittadini ta' terzi pajjiżi li ma jaderixxux jew m'għadhomx jaderixxu l-kondizzjonijiet għal żjara qasira applikabbli f'territorju ta' Stat Membru bis-saħħa tad-disposizzjonijiet ta' l-acquis ta' Schengen, li huma parti miż-żona indikata fl-Artikolu 1, punt Ċ, tad-Deċiżjoni tal-Kunsill 1999/437/KE tas-17 ta' Mejju 1999 fuq ċerti arranġamenti għall-applikazzjoni ta' dak il-Ftehim [5].(11) Skond l-Artikoli 1 u 2 tal-Protokoll dwar il-posizzjoni tar-Renju Unit u l-Irlanda anness mat-Trattat ta' l-Unjoni Ewropea u mat-Trattat li jistabbilixxi l-Komunità Ewropea, dawn l-Istati Membri m'humiex jipparteċipaw fl-adozzjoni ta' din id-Direttiva u għalhekk, bla ħsara għall-Artikolu 4 ta' dak il-Protokoll, m'humiex marbuta bih jew suġġetti għall-applikazzjoni tiegħu.(12) Din id-Direttiva tikkonstitwixxi att li jibni fuq jew jirrelata ma' l-acquis ta' Schengen fis-sens ta' l-Artikolu 3(1) ta' l-Att t' Adeżjoni ta' l-2003,ADOTTA DIN ID-DIRETTIVA:Artikolu 1Din id-Direttiva għandha l-għan tistabbilixxi l-miżuri ta' assistenza bejn l-awtoritajiet kompetenti fl-ajruporti ta' transitu ta' l-Istati Membri fuq it-tneħħijiet skortati u mhux skortati bl-ajru.Artikolu 2Għall-għanijiet ta' din id-Direttiva:(a) "Ċittadin ta' terz pajjiż" tfisser kwalunkwe persuna li mhix ċittadin ta' Stat Membru ta' l-Unjoni Ewropea, tar-Repubblika ta' l-Islanda jew tar-Renju tan-Norveġja;(b) "Stat Membru li qed jippreżenta t-talba" tfisser l-Istat Membru li jinforza ordni ta' tneħħija fil-każ ta' ċittadin ta' terz pajjiż u jitlob transitu mill-ajruport ta' transitu ta' Stat Membru ieħor;(ċ) "Stat Membru mitlub" jew "Stat Membru fi transitu" tfisser l-Istat Membru li permezz l-ajruport ta' transitu tiegħu ikun irid isir it-transitu;(d) "Skorta" tfisser il-persuni kollha mill-Istat Membru li qed jippreżenta t-talba li huma responsabbili biex jakkumpanjaw iċ-ċittadin tat-terz pajjiż, inklużi persuni responsabbili mill-kura medika u l-interpreti;(e) "Transitu bl-ajru" tfisser il-passaġġ taċ-ċittadin tat-terz pajjiż u, jekk meħtieġ, l-iskorta fiż-żona ta' l-ajruport ta' l-Istat Membru li qed jippreżenta t-talba għal skopijiet ta' tneħħija bl-ajru.Artikolu 31. Stat Membru li jkun jixtieq jibgħat lura bl-ajru ċittadin ta' terz pajjiż għandu jeżamina l-possibilita li tiġi użata titjira diretta lejn il-pajjiż ta' destinazzjoni.2. Jekk Stat Membru li jkun jixtieq jibgħat lura ċittadin ta' terz pajjiż ma jkunx jista' juża titjira diretta lejn il-pajjiż ta' destinazzjoni minħabba ċirkostanzi prattiċi u razzjonali, jista' jitlob transitu bl-ajru minn Stat Membru ieħor. Applikazzjoni għall-transitu bl-ajru fil-prinċipju m'għandiex issir jekk il-miżura ta' tneħħija tirrikjedi bidla ta' l-ajruport fit-territorju ta' l-Istat Membru mitlub.3. Mingħajr preġudizzju għall-obbligazzjonijiet ta' l-Artikolu 8, l-Istat Membru mitlub jista' jiċħad transitu bl-ajru jekk:(a) iċ-ċittadin tat-terz pajjiż skond il-leġislazzjoni nazzjonali fl-Istat Membru mitlub huwa akkużat b'reati kriminali jew mfittex biex jiskonta xi sentenza;(b) it-transitu minn Stati oħra jew id-dħul fl-Istat ta' destinazzjoni m'huwiex possibbli;(ċ) il-miżura ta' tneħħija tirrikjedi bidla ta' l-ajruport fit-territorju ta' l-Istat Membru mitlub;(d) l-għajnuna mitluba hija impossibli f'xi mument partikolari minħabba raġunijiet prattiċi, jew(e) iċ-ċittadin tat-terz pajjiż ser ikun ta' theddida għall-politika pubblika, sigurtà pubblika, saħħa pubblika jew għar-relazzjonijiet internazzjonali ta' l-Istat Membru mitlub.4. Fil-każ ta' paragrafu 3 (d), l-Istat Membru mitlub għandu jinforma minnufih lill-Istat Membru li qed jippreżenta t-talba b'data qrib kemm jista' jkun għad-data oriġinarjament mitluba meta t-transitu bl-ajru ikun jista' jiġi assistit, sakemm il-kondizzjonijiet l-oħra jiġu mħarsa.5. L-awtorizzazzjonijiet għal transitu bl-ajru li jkunu diġa' inħarġu jistgħu jiġu revokati mill-Istat Membru mitlub jekk ċirkostanzi fis-sens ta' paragrafu 3 sussegwentement joħorġu fid-deher, b'hekk tiġi ġustifikata ċ-ċaħda għat-transitu.6. L-Istat Membru mitlub għandu jinforma lill-Istat Membru li qed jippreżenta t-talba minnufih biċ-ċaħda u r-revokazzjoni ta' l-awtorizzazzjoni għal transitu bl-ajru skond paragrafu 3 jew 5 jew b'xi raġuni oħra għala t-transitu ma jkunx possibli, u għandu jipprovdi spjegazzjoni tar-raġunijiet.Artikolu 41. It-talba għal transitu bl-ajru skortat jew mhux skortat u l-miżuri ta' assistenza assoċjati skond l-Artikolu 5(1) għandhom isiru bil-miktub mill-Istat Membru li qed jippreżenta t-talba. Għandha tasal għand l-Istat Membru mitlub mill-aktar fis possibli, u f'kull każ mhux aktar tard minn jumejn qabel it-transitu. Dan il-limitu ta' żmien jista' ma jiġix rispettat f'każijiet ta' urġenza partikolari li jkunu ġustifikabbili.2. L-Istat Membru mitlub għandu jinforma lill-Istat Membru li jippreżenta t-talba bid-deċiżjoni tiegħu immedjatament fi żmien jumejn. Dan il-limitu ta' żmien jista' jiġi estiż f'każijiet ġustifikati għal mhux aktar minn 48 siegħa. It-transitu bl-ajru m'għandux jibda mingħajr l-approvazzjoni ta' l-Istat Membru mitlub.Fejn l-Istat Membru mitlub ma jipprovdix risposta sat-terminu perentorju msemmi fl-ewwel subparagrafu, l-operazzjonijiet ta' transitu jistgħu jiġu mibdija permezz ta' notifikazzjoni mill-Istat Membru li qed jippreżenta t-talba.L-Istati Membri jistgħu jipprovdu fuq bażi ta' l-arranġamenti u l-ftehim bilaterali u multilaterali li l-operazzjonijiet ta' transitu jistgħu jiġu mibdija permezz ta' notifikazzjoni mill-Istat Membru li qed jippreżenta t-talba.L-Istati Membri għandhom jinnotifikaw lill-Kummissjoni fuq il-ftehim u l-arranġamenti msemmija fit-tielet subparagrafu. Il-Kummissjoni għandha tirrapporta regolarment lill-Kunsill fuq dawn il-ftehim u l-arranġamenti.3. Għal skopijiet biex tiġi trattata t-talba fil-paragrafu 1, l-informazzjoni fuq il-formola li tintuża biex tintalab l-awtorizzazzjoni għall-transitu bl-ajru skond l-Anness għandha tintbgħat lill-Istat Membru mitlub.Il-miżuri neċessarji għall-aġġornament u l-modifikazzjoni tat-talba għat-transitu kif stabbilit fl-Anness kif ukoll il-metodi tagħha ta' trasmissjoni għandhom jitwettqu skond il-proċedura msemmija fl-Artikolu 9(2).4. B'rispett għal kwalunkwe talba għat-transitu, l-Istat Membru li qed jippreżenta t-talba għandu jipprovdi lill-Istat Membru mitlub id-dettalji kif previsti fl-Anness.5. Kull wieħed mill-Istati Membri għandhom jaħtru awtorità ċentrali lil min għandhom jintbagħtu t-talbiet taħt paragrafu 1.L-awtoritajiet ċentrali għandhom jaħtru postijiet ta' kuntatt f'kull ajruport relevanti ta' transitu li jistgħu jiġu milħuqa waqt l-operazzjonijiet ta' transitu.Artikolu 51. L-Istat Membru li qed jippreżenta t-talba għandu jagħmel l-arranġamenti xierqa biex jassigura li l-operazzjoni ta' transitu titwettaq fl-iqsar żmien possibli.L-operazzjoni ta' transitu għandha titwettaq f'massimu ta' 24 siegħa.2. L-Istat Membru mitlub, suġġett għall-konsultazzjonijiet reċiproki mal-Istati Membri li qed jippreżentaw it-talba b'mezzi disponibbli u li huma konformi ma' standards internazzjonali, għandu jipprovdi l-miżuri neċessarji kollha ta' assistenza mill-inżul u l-ftuħ tal-bibien ta' l-ajruplan sakemm ikun assigurat li ċ-ċittadin tat-terz pajjiż telaq. Madankollu, konsultazzjonijiet reċiproki m'humiex meħtieġa f'każi msemmija f'punt (b).Dan jirreferi għal miżuri ta' assistenza li ġejjin partikolarment:(a) laqgħa maċ-ċittadin tat-terz pajjiż fl-ajruport u l-iskortar tiegħu/tagħha sal-konfini ta' l-ajruport ta' transitu, partikolarment għat-titjira tiegħu/tagħha li jkun imiss;(b) il-provvediment ta' kura medika ta' emerġenza liċ-ċittadin tat-terz pajjiż u, jekk ikun neċessarju, l-iskortar tiegħu/tagħha;(ċ) il-provvediment ta' sustenanza għaċ-ċittadin tat-terz pajjiż u, jekk neċessarju, l-iskortar tiegħu/tagħha;(d) ir-riċeviment, iż-żamma u l-għotja tad-dokumenti ta' l-ivvjaġġar, partikolarment f'każi ta' tneħħijiet mhux skortati;(e) f'każi ta' transitu mhux skortat, l-informar ta' l-Istat Membru li qed jippreżenta t-talba bil-post u l-ħin tat-tluq taċ-ċittadin tat-terz pajjiż mit-territorju ta' l-Istat Membru kkonċernat;(f) l-informar ta' l-Istat Membru li qed jippreżenta t-talba f'każ li jkunu seħħew xi inċidenti serji waqt it-transitu taċ-ċittadin tat-terz pajjiż.3. L-Istat Membru mitlub jista', skond il-liġi nazzjonali tiegħu:(a) ipoġġi u jakkomoda ċ-ċittadini tat-terz pajjiżi f'faċilita' ta' sigurtà;(b) juża mezzi leġittimi biex ma jħallix jew biex iwaqqaf kull tentattiv ta' reżistenza għat-transitu miċ-ċittadin tat-terz pajjiż.4. Mingħajr preġudizzju għall-Artikolu 6(1), f'każi fejn it-twettieq tal-operazzjonijiet ta' transitu ma jistgħux jiġu żgurati, minkejja l-assistenza provduta skond paragrafi 1 u 2, l-Istat Membru mitlub jista', fuq talba minn u b'konsultazzjoni mal-Istat Membru li qed jippreżenta t-talba, jieħu l-miżuri kollha neċessarja ta' assistenza biex ikompli l-operazzjoni ta' transitu.F'dawn il-każi, il-limitu ta' żmien imsemmi fil-paragrafu 1 jista' jiġi estiz b'massimu ta' 48 siegħa.5. L-awtoritajiet kompetenti ta' l-Istat Membru mitlub taħt min taqa' r-responsabbilità għall-miżura għandu jiddeċiedi n-natura u sakemm għandha tiġi pprovduta l-assistenza skond paragrafi 2, 3 u 4.6. L-ispejjeż tas-servizzi provduti skond paragrafu 2(b) u (ċ) għandhom jiġu mħallsa mill-Istat Membru li qed jippreżenta t-talba.L-ispejjeż li jifdal għandhom jitħallsu wkoll mill-Istat Membru li qed jippreżenta t-talba sakemm huma attwali u kwantifikabbli.L-Istati Membri għandhom jipprovdu informazzjoni xierqa rigward il-kriterji fuq il-kwantifikazzjoni ta' l-ispejjeż indikati fit-tieni subparagrafu.Artikolu 61. L-Istat Membru li qed jippreżenta t-talba għandu jintrabat li jerġa jaċċetta minnufih iċ-ċittadin tat-terz pajjiż sakemm:(a) l-awtorizzazzjoni għat-transitu bl-ajru kienet ġiet miċħuda jew revokata skond l-Artikolu 3(3) jew (5);(b) iċ-ċittadin tat-terz pajjiż daħal fl-Istat Membru mitlub mingħajr awtorizzazzjoni waqt it-transitu;(ċ) it-tneħħija taċ-ċittadin tat-terz pajjiż għall-pajjiż ta' transitu ieħor jew għall-pajjiż destinatarju, jew it-tlugħ fuq it-titjira kkonnettjata ma rnexxietx; jew(d) it-transitu bl-ajru mhux possibli għall-raġuni oħra.2. L-Istat Membru mitlub għandu jgħin fid-dħul mill-ġdid taċ-ċittadin tat-terz pajjiż lill-Istat Membru li qed jippreżenta t-talba fil-każi msemmija fil-paragrafu 1. L-Istat Membru li qed jippreżenta t-talba għandu jħallas l-ispejjeż li jintefqu fir-ritorn taċ-ċittadin tat-terz pajjiż.Artikolu 71. Waqt li titwettaq l-operazzjoni ta' transitu, il-poteri tal-iskorta għandhom ikunu limitati għad-difiża personali. Barra minn hekk, fl-assenza ta' uffiċjali ta' l-infurzar tal-liġi mill-Istat Membru ta' transitu jew bi skop biex jiġu mgħejjuna l-uffiċjali ta' l-infurzar tal-liġi, l-iskortaturi jistgħu jużaw azzjoni razzjonali u proporzjonata bħala rispons għal risklu serju u immedjat biex jipprevenu ċ-ċittadin tat-term pajjiż milli jaħrab/taħrab, jikkawża/tikkawża ħsara lilu/lilha jew terzi persuni jew dannu lill-proprjeta.Taħt kull ċirkostanza l-iskortaturi għandhom jikkonformu mal-leġislazzjoni ta' l-Istat Membru mitlub.2. L-iskortaturi m'għandhomx iġorru armi waqt transitu bl-ajru u għandhom jilbsu ħwejjeġ pajżana.. Għandhom jipprovdu mezzi xierqa ta' identifikazzjoni inkluż l-awtorizzazzjoni ta' transitu miġjub mill-Istat Membru ta' transitu, jew fejn applikabbli, n-notifikazzjoni msemmija fl-Artikolu 4(2), fuq talba ta' l-Istat Membru mitlub.Artikolu 8Din id-Direttiva għandha tkun bla ħsara għall-obbligi li joħorġu mill-Konvenzjoni ta' Ġinevra li għandhom x'jaqsmu ma' l-istatus tar-refuġjati tat-28 ta' Lulju 1951, kif emendat mill-Protokoll ta' New York tal-31 ta' Jannar 1967, mill-konvenzjonijiet internazzjonali dwar id-drittijiet tal-bniedem u l-libertajiet fondamentali u mill-konvenzjonijiet internazzjonali dwar l-estradizzjoni tal-persuni.Artikolu 91. Il-Kummissjoni għandha tkun megħjuna minn kumitat.2. Fejn issir referenza għal dan il-paragrafu, għandhom japplikaw l-Artikoli 5 sa 7 tad-Deċiżjoni 1999/468/KE.Il-perjodu taż-żmien preskritt fl-Artikolu 5(6) tad-Deċiżjoni 1999/468/KE għandu jkun stabbilit għal xahar.3. Il-Kumitat għandu jadotta r-Regoli tiegħu ta' Proċedura.Artikolu 101. L-Istati Membri għandhom jinfurżaw il-liġijiet, ir-regolamenti u d-disposizzjonijiet amministrattivi meħtieġa biex jikkonformu ma' din id-Direttiva qabel is-6 ta' Diċembru 2005 Huma għandhom jinformaw minnufih lill-Kummissjoni tagħhom.Meta l-Istati Membri jadottaw dawn il-miżuri, għandu jkun fihom referenza għal din id-Direttiva jew ikollhom magħhom referenza simili fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.2. L-Istati Membri għandhom jikkomunikaw lill-Kummissjoni it-test tad-disposizzjonijiet prinċipali tal-liġi nazzjonali li huma jadottaw fis-settur kopert b'din id-Direttiva.Artikolu 11Id-deċiżjoni tal-Kumitat Eżekuttiv tal-21 ta' April 1998 dwar il-koperazzjoni bejn il-Partijiet Kontraenti fir-ritorn ta' ċittadini barranin bl-ajru (SCH/Com-ex (98) 10) għandha tiġi revokata.Artikolu 12Din id-Direttiva għandha tidħol fis-seħħ fil-ġurnata tal-pubblikazzjoni tagħha fil-Ġurnal Uffiċjali tal-Unjoni Ewropea.Artikolu 13Din id-Direttiva hija indirizzata lill-Istati Membri skond it-Trattat li jistabbilixxi l-Komunità Ewropea.Magħmula fi Brussel, fil-25 ta' Novembru 2003.Għall-KunsillIl-PresidentG. Tremonti[1] ĠU C 5, ta' l-10.1.1996, p. 3.[2] ĠU L 239, tat-22.9.2000, p. 193.[3] ĠU L 184, tas-17.7.1999, p. 23.[4] ĠU L 176, ta' l-10.7.1999, p. 36.[5] ĠU L 176, ta' l-10.7.1999, p. 31.--------------------------------------------------ANNESS+++++ TIFF ++++++++++ TIFF +++++--------------------------------------------------